Järgnev saade on valminud tänu J.Meyeri teenistuspartnerite toele.
Tema on uks kõigesse, mida vajad -
rahu, rõõmu, õigsuse, pääste, ja abi sisse.
Ta on uks kõigesse, mida vajad.
IGAPÄEVAELU RÕÕMUD
Õigeksmõistmine ja õigsus.
Tema, kes ei teadnud midagi patust, sai patuks.
Ta sai patuks.
Kui kohutav see pidi olema Jeesuse jaoks olla seal ristil
ja kanda kogu inimkonna pattu.
Kõigi meeste ja naiste patt, kes elanud läbi sajandite,
tuli Tema peale.
Ta ainuüksi ei kandnud meie patte, vaid Ta ka sai patuks.
Milline hind, mida maksta!
Milline armastus meie vastu!
Ta valas oma vere meie eest kui lõpliku ohvri.
Tol ajal valitses Vana Testamendi süsteem,
mida teil on oluline mõista,
et mõista seeläbi veelgi enam, kui võrratu on evangeeliumi sõnum.
Uurisime Vana Testamendi ohverdamise süsteemi
ja tahaks jagada seda teiegagi,
et oskaksite veelgi enam hinnata Jeesust, kui lõplikku ohvrit,
mis kehtib igal ajal.
Heebrea 10 ptk's on öeldud, et enam pole ühtki ohvrit vaja.
Tema on viimane ohver
ja kõik, mida tegema pead, on vaatama vaid Tema peale.
Vaatama Tema peale.
Vana lepingu kohaselt oli 12 eriliiki ohvrit,
mis jagunesid 4-kategooriasse.
1. Patuohver.
Tuginedes oma sotsiaalsele staatusele
pidid inimesed tooma kas härja, kitse, talle või tuvi.
Ehk siis, kui sul oli raha, tõid härja, kui mitte, siis tuvi.
Ohverdaja tappis selle looma,
preester võttis looma vere
ja piserdas seda eesriide ette ja altari sarvedele.
Ülejäänud veri valati altari kaussidesse.
Söödav liha anti preestritele, looma organid aga põletati altaril.
Ma olen juba väsinud selle lugemisest.
Ühtlasi olen rõõmus,
et võisin täna hommikul ärgata ja ainuüksi uskuda.
Küll on tore, et ma ei pea seda kõike läbi tegema.
Kuid mis veel hullem - seda kõike tehti 18 korda aastas!
Ja see oli alles esimene ohver. Kõik see veri, tapmine ja värk...
Lisaks sellele oli süüohver.
Seda ohverdati igasuguse ebaõigluse puhul
ja selleks kasutati jäära või talle.
Seda kasutati varastamise, vale vandumise, pettuse
ja ka murtud lubaduste lunastamiseks.
Ehk teisisõnu -
igakord, kui nad lubasid midagi, aga ei teinud seda, peeti seda patuks.
Saatan ei taha, et peaksid oma sõna.
Murtud lubadused, sõna mitte pidamised.
Selle ohvriga käis kaasas ka rahaline trahv.
Siis oli veel mingi omapärase nimega ohver,
mida tuli tuua valeprohvetluse eest
ja ka vägistamise eest.
Kas pole huvitav, et need 2 asja on ühte patta pandud.
Meie meelest on vägistamine väga karm patt,
aga valeprohvetlus... "Noh, eks inimesed ikka eksi vahel."
Jah, me kõik eksime vahel,
kuid samas peaksime siiski olema palju ettevaatlikumad ütlusega:
"Nõnda ütleb Issand!"
Või sellega, et ütleme kellegile: "Jumal käskis mul sulle öelda..."
Sageli pole Jumal sulle midagi öelnud - sa ise oled
ja sa lähed ning kuulutad seda teisele, sest tahad omada kontrolli ta elu üle.
Arvad, et Jumala nime lisamine kogu loole annab asjale kaalu juurde.
Ma lihtsalt ei kannata sellist ülivaimulikku suhtumist,
kus kõigest, millest mõtled, saab korraga "Jumal ütles".
Kui inimesed on vähem küpsed oma suhtes Jumalaga,
võid põhjustada selle "Jumal ütles" asjaga palju pahandust.
Olles ise alles noor piibliõpetaja...
On lausa hämmastav,
kuidas rahvas ei kuule "Jumala häält" kutsumaks sind kõnelema siis,
kui oled alles vähe tuntud.
Aga mida tuntumaks saad, seda enam hakatakse "kuulma Jumalalt",
et kutsuda sind kõnelema.
Ma saan neid kõnesid pidevalt:
"Jumal ütles meile, et pead olema me selle aasta peakõneleja!"
"Oo, me palvetasime ja 4 inimest 12'st said südamesse sinu nime."
Ma ei kogenud, et peaksin minema,
aga samas mõtlesin: "No kui Jumal ütles neile..."
Ja siis tundsin end kangesti mittevaimulikuna,
kuna Jumal ei rääkinud mulle sõnakestki.
Lõpuks sain nii palju julgeks, et ütlesin:
"Ma ei tea, mida Jumal on teile öelnud,
aga ma ei tule enne, kui Ta ütleb seda ka mulle."
Seetõttu ka, kui ma ise kutsun kedagi tulema ja tegema midagi
ning nad ei koge selles osas rahu või juhtimist,
ei hakka ma neid iialgi ümber veenma.
Lõpeta teiste survestamine tegemaks asju, mida sina tahad
ja mis loovad sulle hea enesetunde.
Kui ma siin valvel pole, ei jõua ma nende 18 ohvriga kuhugi.
Igapäevane ohver, mida pidi tooma 2 korda päevas.
Teravilja ohver 6-7 korda aastas,
joogiohver 2 korda päevas,
rahuohver 1 kord aastas.
Kõik need ohvrid olid erinevad - ühe puhul pidi ohverdama liha,
teise puhul lõikama loomast tüki ja siis lehvitama sellega Jumala ees.
Tänuohvrid, pühendumisohvrid,
vaba tahte ohvrid,
ordineerimisohvrid jne. jne.
Pole ime, et inimesed, kes kõiki neid ohvreid järgisid,
olid rõõmsad Jeesuse tuleku üle.
Nad olid kindlasti elevil, kui Jeesus ütles: "Mina olen tee!"
"Mina olen tee!"
See on lõpetatud. See vana käsumeelne kord,
kus kõik taandus inimlikele püüetele pidada seadust, kuigi nad ei suutnud.
Te ei suudagi pidada neid käske, sest Piiblis on öeldud,
et käsud saidki antud selleks, et inimesed näeks,
et nad ei suuda neid ise pidada ja vajavad päästjat selleks.
Pead andma iga päev oma parima,
aga kui eksid, siis tunnistama seda ja pöörduma sellest.
Me peame lõpetama selle,
et kutsume pattu haiguseks või eluviisiks.
Andke andeks, aga olen tahtnud seda juba ammu öelda,
nii et siit see siis tuli.
Uskuge või mitte, aga ma püüan end siin viksilt ülal pidada,
et mitte liiga palju jama endale kaela tõmmata.
Kuid sa ei saa iialgi asjadest jagu, kui ei nimeta neid õigete nimedega.
Meile ei meeldi öelda, et tegime pattu, vaid et: "Me eksisime."
Me ei ütle, et tegime pattu, vaid et: "Me lasime märgist mööda."
Kuid patt on patt
ja kui me pole seda andeks saanud, ei saa meil ka olla suhet Jumalaga.
Kui me ei lähe pääste saamiseks "Jeesuse uksest" läbi,
veedame me kogu igaviku põrgus.
Jumal ei saada inimesi põrgusse.
Tänapäeval on kangesti pop mõelda, et kui Jumal on armastav Jumal,
siis Ta ei saada ju kedagi põrgusse.
On lausa erinevaid õpetusi, mille kohaselt kõik pääsevad taevasse,
sest Jumal on ju armastav Jumal.
Piibel aga ütleb: "Ma sean su ette elu ja surma - vali elu."
Mitte Jumal, vaid me oma valikud saadavad meid põrgusse.
"Ma sean su ette elu ja surma - vali elu."
"On olemas madalam ja kõrgem tasand - vali kõrgem!"
"Siin on kitsas ja lai tee - vali kitsas tee."
Vali, vali, vali.
Jumal ei tee vahet inimeste vahel,
mistõttu kõik võivad omada Temaga suhet läbi Kristuse.
Kuid sa ei saa olla röövel ja varas, tulles Ta juurde muudmoodi.
On vaid üks tee ja see on läbi ukse.
Kui tahaksin oma majast välja saada, aga mitte kasutada ust selleks,
vaid minna hoopis läbi seina, oleksin üsna nadis seisus.
Nii on ka uskmatutega -
Jeesuse uks on otse nende nina all, aga nemad jooksevad ikka vastu seina.
Õigeksmõistetud - õigeks tehtud, otsekui sa poleks kunagi patustanudki.
Jumala õigsus Jeesuse Kristuses.
Kanna oma õigsuse rüüd, teades, kes sa oled Kristuses.
See, kes sa oled ja mida teed, on kaks eriasja.
Kui mu lapsed millegagi hakkama saavad,
ma tegelen sellega, kuid nad jäävad alati mu lasteks.
Jumal ei lakka sind armastamast seetõttu, et eksid.
Kuid Ta tahab, et tunnistaksid oma vigu, patte, eksimusi ja läbikukkumisi,
saades puhtaks Jeesuse vere läbi ja omades tundlikku südant.
Pead tulema iga hommik Jumala ette ja paluma, et Ta puhastaks su astja.
Ära alusta tänast päeva eilse päeva jamadega,
mis end sulle külge haakind'.
Tule Jumala ette, saa puhtaks ja palu, et Ta aitaks sul tähele panna,
kui sa ei pea oma sõna või oled teiste suhtes ebaviisakas.
Need on need väikesed rebased, mis hävitavad viinamäe.
Millist ohvrit Ta meilt siis ootab?
Teatud ohvrid on veel ikka jäänud. Heebrea 13:15 ütleb,
et peaksime tooma Jumalale kiitusohvrit.
Me arvame, et kiitusohver on vaid see,
kui kiidad Jumalat keset oma kõige suuremaid raskusi.
Ma ei usu, et see on nii.
Kiitus ja ülistus juba iseenesest on ohvrid.
Nii nagu loomade ohverdamisest tõusis Jumala ette õhku teatud aroom,
mis pidi olema lepituseks inimeste pattude eest;
hea magus lõhn Jumalale.
Nõnda samuti on meie ülistus ja kiitus
selleks heaks ja magusaks lõhnaks Jumala ees.
Igakord, kui tänad Jeesust ja mõtled seda tõsiselt, on see ohver.
Sa ei pea enam mõnda looma lõhki lõikama;
ei pea tooma ühtki tuvi, jäära või talle, keda lõhki lõigata
ja kelle verd siia-sinna piserdada.
Ainus ohver, mida tõesti vajaksid, on juba toodud.
Küll aga saad omalt poolt tuua ühe uutmoodi ohvri.
Kiitusohvri.
Kui tuleme kokku, et kiita ja ülistada üheskoos Jumalat,
siis te ei kujuta isegi ette, kui uhke Jumal teie üle on.
Selle üle, et võtate keset oma kiiret elutempot aega
ja toote Talle oma kiitusohvri, andes mõista:
"Jumal, ma janunen Su järele,
ma tahan tunda Sind ja teada, kuidas elada õigesti siin maailmas."
Paljud peavad sind täitsa rumalaks, et võtad lausa puhkuse selleks,
et tulla ja kuulata terve nädalavahetuse mind "kädistamas".
Aga samas oled sina ka see, kes jääb püsima, kui teised langevad.
Sina jääd ikka püsima!
Roomlastele 12:1 - võrratu salm:
"Nüüd, vennad, kutsun ma teid üles Jumala suure halastuse pärast
tooma oma ihud Jumalale elavaks ohvriks!"
Jumal ei taha enam surnud loomi,
nii nagu Ta ei taha ka me surnud tegusid.
Ta ei taha, et ütleksime:
"Tean küll, et olin eile halb, aga ma lugesin täna 6 ptk Piiblist!"
See ei kata seda kuidagi!
Ainuüksi Jeesuse veri katab, mistõttu saa puhtaks selle läbi
ja seejärel loe Piiblit vabast tahtest, mitte seetõttu, et peab.
Loe Piiblit seetõttu, et januned kuulda, mida Jumalal on öelda.
Palu, et Jumal puhastaks sind su patust
ja siis mine aita kedagi,
sest sa tahad aidata ja oled tänulik selle eest, mida Jumal on sulle teinud,
mitte ei püüa maksta tagasi selle eest, mida valesti tegid.
Too oma ihu Jumalale elavaks ohvriks.
Jumal, ma annan Sulle oma silmad,
oma kõrvad, oma käed ja jalad; kogu oma ihu.
Kõik, kes ma olen, annan ma Sulle.
Jumal tahab sind.
Ta ei taha su tegusid, aga sind.
Tahad sa saada puhtaks oma patust? Õigeksmõistetud ja õigeks Jumala ees?
Siis on vaid üks viis, kuidas seda kõike saada...
Võid joosta peaga vastu seina nii palju, kui kulub.
Osad teist on jooksnud peaga vastu seina 50 aastat,
selle asemel, et uks lihtsalt lahti teha.
Kas see pole mitte see, mida pesapallurid teevad,
kui pessa jõuavad?
Hüppavad ja tantsivad oma palli ümber.
Mind valdab ka võimas tunne, kui saan Jeesuse heaks värava löödud.
Tunnen seda oma vaimus: värav!
Tema on uks kõigesse, mida vajad -
rahu, rõõmu, õigsuse, pääste, ja abi sisse.
Ta on uks kõigesse, mida vajad.
See kõik on Temas.
Kõik on Temas.
Piibel räägib kahest õigsusest:
ühest, mille oma tegudega välja teenid
ja teisest, millest saad osa vaid läbi usu Jeesusesse.
Paulus ütles, et ta tahab, et teda leitaks ainult Jeesuses,
omamata mingit oma õigust,
mis väidetavalt saavutatud läbi oma heade tegude.
Loeb vaid see õigsus, mis on antud ja istutatud meisse kui kingitusena.
Pead teadma, kes sa oled Kristuses ja kes sa pole iseeneses.
Pead teadma, kes sa oled Kristuses.
Tema on uks terviklikkusse.
Mina usun, et see terviklikkuse tunne
on midagi palju väärtuslikumat, kui suudame ettegi kujutada.
Ma ei tea, kuidas on teiega,
aga ma tundsin aastaid, et midagi on puudu.
Kas keegi on vahel tundnud, et sa pole päris see, kes olema peaksid?
Piibel aga ütleb, et Jeesus on uks terviklikkusse.
Temas me saame täieliseks.
See tähendab, et võid olla vallaline, aga siiski terviklik.
See tähendab, et kuigi oled lesk, oled sa siiski terviklik.
Isegi, kui oled olnud abielus 15 aastat ja pole senini lapsi saanud,
kuigi kõik su sõbrad juba on, oled sa ikkagi terviklik.
Võib-olla oled sekretär, kes pole kordagi ametikõrgendust saanud
ja kellest alati mööda vaadatakse,
kuid sellest hoolimata oled terviklik.
Võib-olla on sul vaid keskharidus ja sul pole kraade ega tiitleid,
kuid sa oled sellest hoolimata terviklik.
Võib-olla sa ei laula ega mängi mingit pilli,
võib-olla sa pole kunagi lavalaudadel, sest sul on hoopis abistaja roll täita,
siis tea, et oled ikkagi terviklik.
Me pole terviklikud tänu oma tegudele, vaid Talle.
Tema täidab kõik ja kõikjal ja kõik leiab oma terviklikkuse Temas.
Inimesed küsivad tihti minu ja Dave'i käest, kuidas see ikka toimib,
et mina olen koguaeg laval ja Dave kusagil seal pingireas.
Nad otsekui ootaks, et me ütleks neile, et me kakleme sellepärast kogu aeg.
Iga intervjueerija ja muud kujud küsivad meilt selle kohta.
Kuid tead, mis?
Dave teab, mis on ta annid ja mis mitte ning tal on neid palju.
See, et sul pole kellegi teise ande, ei tähenda, et sa pole andekas.
Ma lausa mõtlen, kas seal pingireas istumine
ja minu kuulamine ei nõua suuremat andi,
kui mul lava pealt kõnelemine?
On teil üldse aimu,
kui palju tunde on see mees pidanud mu juttu kuulama?
Sest ma ei räägi inimestega vaid siin,
vaid nad lähenevad mulle kõikjal, soovides minuga vestelda.
Dave aga on alati mu kõrval.
Ja teate, mis? Ta on igati rahul sellega,
sest tema terviklikkus ei seisne laval ja inimeste ees olemises
või kellegile mulje avaldamises.
Tema terviklikkus peitub Kristuses
ja Jumal ütles talle, et kui ta toimetab neis andides, mis talle antud
ega püüa rakendada seda, mida tal pole, omab ta rahu.
Kui Dave oleks siin laval, oleks ta peagi kutu
ja kui mina peaks istuma pingireas, annaks ma raudselt otsad,
sest mina pean saama rääkida.
Kui imeline on mõelda: ma pole veel seal, kus peaksin,
aga enam mitte ka seal, kus kord olin.
Minuga on kõik hästi ja ma olen terviklik Jumalas.
Ma ei vaja enda kõrvale meest või naist, et olla terviklik.
Ma ei vaja abikaasat, lapsi, lava, ülendust, rohkem raha või tiitleid -
mul on kõik, mida vajan, sest olen sisenenud õigest uksest
ja olen terviklik Jumalas.
Me oleme terviklikud Temas! Värav!
Kui imeline on teada, et sinuga on kõik hästi.
Me leiame armastuse ja aktsepteerimise Temas.
Me muudkui kordame inimestele ja iseendale:
"Jumal armastab sind, Jumal armastab sind!",
aga kui meil puudub tõeline ilmutus selle kohta, oleme omadega metsas.
See asi peab paika saama.
Piibel ütleb, et pead olema juurdunud
ja rajatud Jumala armastusse.
Juurdunud Jumala armastusse.
Mitte vaid istutatud sellesse, aga juurdunud sellesse.
Ja siis, ükskõik, mis su elus ka ei juhtuks,
sa tead, et Jumal armastab sind.
Pidage veel vastu, sest tahan lugeda teile Roomlastele 8 ptk.
See on liiga hea, et see lugemata jätta.
Roomlastele 8:31
"Kui Jumal on meie poolt,
kes võib olla meie vastu?"
Kui Jumal on minu poolt,
siis kes saab olla minu vastu?
"Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?
Kes võib süüdistada Jumala valituid? Jumal on see, kes õigeks teeb.
Kes võib meid hukka mõista?"
Kui koged hukkamõistu, siis see pole mitte Jumalast,
sest Tema on see, kes su päästis.
Kristus ei mõista sind hukka, vaid Ta suri su eest!
"Kes võib meid lahutada Kristuse armastusest?"
Kannatused, hädad, negatiivne sõnum arstilt, tagakius?
Näha oma sõpru saamas seda, mida sina ka tahad, aga ikka ei saa
ning sa ei mõista, miks?
See, et sust' minnakse ikka ja jälle mööda?
Mitte miski ei saa meid lahutada Jumala armastusest!
Sinu pärast surmatakse meid kogu päeva, meid koheldakse nagu tapalambaid.
Kuid selles kõiges me saame täieliku võidu!"
Siin on täna inimesi, kes said äsja teada, et neil on vähk.
Siin on inimesi, kes on hiljaaegu kaotanud töö
või kelle kallis lähedane on surnud.
Aga on sul üldse aimu, kui uhke Jumal on su üle selle eest,
et siin täna oled?
Samal ajal, kui võiksid olla kusagil mujal ja haletseda end.
Kuid sa oled ometigi siin, öeldes keset seda kõike:
Ma olen enam kui võitja!
"Sest ma olen veendunud; ma olen enam kui kindel."
Kas sa oled enam kui kindel?
Et ei surm ega elu, ei inglid ega peainglid, ei praegused ega tulevased, ei väed,
ei kõrgus, ei sügavus ega mis tahes muu loodu
suuda meid lahutada Jumala armastusest, mis on...
Kristuses Jeesuses, meie Issandas."
Jeesus on see uks ja tee; vastus igale olukorrale me elus.
Temas peitub me rahu ja tervis; me õigsus ja lootus.
Kuid mis veelgi enam - Ta on me uks päästele.
Pääste ei tähenda seda, et kulgen kuidagi läbi elu
ja siis mingi hetk jõuan ka ehk taevasse.
Pääste tähendab seda,
et sel samal hetkel, mil' võtad Jeesuse vastu oma Päästjaks,
hakkab elu paremuse suunas minema.
Jah, me pääseme peale surma taevasse,
kuid me ei pea seda oodates olema õnnetud.
Roomlastele 11:36 ütleb:
"Temast ja tema läbi ja temasse on kõik.
Temale olgu au igavesti!"
Mulle meeldib see kirjakoht.
Täna pakume sulle DVD õpetust: "Tõde teeb sind vabaks"
ja raamatut: "100 viisi, kuidas lihtsustada oma elu."
Ma ei kujuta ettegi,
miks ei peaks keegi tahtma teada erinevaid viise lihtsustamaks oma elu.
Ma tüdisin nii ära keerulisest elust ja keerulistest suhetest;
keerukusest oma rahaasjades, mõtetes jne.
Tahtsin nii väga lihtsustada oma elu,
mistõttu hakkasin küsima Jumalalt, kuidas seda teha.
Nii et see raamat on kokkuvõte paljudest asjadest,
mida tookord õppisin.
Seega hangi endale need materjalid
ja kui tead mõnda inimest,
kes kohe oskab oma elu keeruliseks elada,
telli talle ka need materjalid.
Armastame sind ja hoolime sinust ja ma usun,
et Jumalal on midagi väga erilist varuks su jaoks.
Nii et ma kuulutan su elu üle: midagi head saab sulle sündima täna!
Tahad, et Jumal kõneleks ja annaks sulle teada,
kuidas ja mille nimel elada?
Joyce'i eelpool mainitud raamat ja DVD
aitavad sul hõlpsasti mõista vaimulikke printsiipe,
et kogeda suuremat vabadust ja nautida elu kõige täiega.
Materjalid tellitavad J.Meyer'i kodulehel.
Telli juba täna ja saa vabaks!
Telli sinagi endale "Igapäevaelu rõõmud" tasuta ajakiri.
J.Meyeri teenistuses osalemine annab võimaluse
olla kaasatud millessegi suuremasse kui sa ise.
Partnerlus tähendab olla õnnistuseks teistele.
Seistes õlg-õla kõrval ja puudutades üheskoos teiste elusid,
on lausa hämmastav, mida kõike ei saa korda saata!
Ulatume Kristuse evangeeliumiga kogu maailmani.
See on põnev!
Tänu partneriks olemisele saan minagi osa Jumala õnnistustest.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.